****ОТЧЕТ ЗА ДЕЙНОСТТА ПРЕЗ 2022Г.**

Читалищното настоятелство на НЧ „ПРОСВЕТА -1918” с. Младен представя този отчет за дейността си през 2021г. с цел постигане на максимална публичност, прозрачност и открит диалог с гражданите и обществените организации при постигане на основните цели, а именно:

1. Развитие и обогатяване на културния живот, социалната и образователната дейност в нашето село;

2. Запазване на обичаите и традициите на българския народ;

3. Разширяване на знанията на гражданите и приобщаването им към ценностите и постиженията на науката, изкуството и културата;

4. Възпитаване и утвърждаване на националното самосъзнание;

5. Осигуряване на достъп до информация;

6. Насърчаване и усъвършенстване на творческите възможности.

През отчетния период продължихме работа по проблемите и задачите, заложени от предходните години.

През изтеклата година читалище „Просвета -1918” с. Младен работеше за:

• Изява на състава за изворен фолклор;

• За по-добрия имидж на с. Младен;

•Читалищното настоятелство, съвместно с председателят и доброволци помогнаха при реставрацията на църквата в селото.

 **ЛЮБИТЕЛСКО – ТВОРЧЕСКА ДЕЙНОСТ**

Сред основните направления в традиционната читалищна работа за развитие и обогатяване на културния живот, опазване на обичаите и традициите и насърчаване на творческите възможности и талант, е създаването на условия за личностна изява на младите хора.

 През изминалата година бяха организирана творческа работилница „Сръчни ръце“, за Юноши и деца с ръководител Елпида Лайлакиду. Те участваха в различни конкурси.

**КУЛТУРНИ ПРОЯВИ**

Културните любителски изяви са една от основните читалищни дейности. През отчетния период бяха проведени:

-Традиционният събор на селото

-Бабинден

-Осми март

-Трифон Зарезан

-работилница за правена на мартенички съвместно с клуба на пенсионера „Златна възраст“

-3 март

-Великден

-Участие в конкурс за баница „Баница в делник и празник“, с. Балван. Спечелено е 3-то място в категория иновативна баница.

-Участие в 1-во Дефиле на народната нося, с, Недан

-Участие в Кулинара изложба в рамките на „Фестивал на Тиквата“, гр. Севлиево (спечелена награда)

 -Участие в сборник за поети, прозаици и художници „ТОВА Е ЕСЕНТА -ВЪЛШЕБНИЦА ДОБРА“, организиран от издателство Лунна светлина 13

-Участие в Национална изложба „Есенен салон“, организирана от ХГ „Асен и Илия Пейкови“, гр. Севлиево

-Участие в КОЛЕДНА ИЗЛОЖДА на севлиевските художници и приложници, организирана от ХГ „Асен и Илия Пейкови“, гр. Севлиево, 06.10

-Участие в сборник за поети, прозаици и художници „Моята Коледа -2“, организиран от издателство Лунна светлина 13

- Организиран конкурс за коледни картички „КОЛЕДНА ПРИКАЗКА“-2022г.

- посрещане на Коледа и Нова година, организирано е тържество съвместно с кметството и клуба на пенсионера „Златна възраст“

(От всички споменати събития са получени грамоти или свидетелства за участие.)

**МАТЕРИАЛНА БАЗА**

Читалището разполага с голям и малък салон, библиотека, читалня и ритуална зала.

**МЕНИДЖМЪНТ**

Читалищното настоятелство е изключително благодарно и за споделяния през годината експертен ресурс с РЕКИЦ и редица институции.  Работим в добро партньорство и Община Севлиево, както и с някой читалища в общината.

 Читалището работи с 1/2 субсидирана бройка.

**БИБЛИОТЕЧНА ДЕЙНОСТ**

 Библиотеката разполага с внушителен брой литература от разнообразни жанрове, но значителна част от томовете са в окаяно състояние и подлежат на бракуване, а други са загубили актуалност.

 Имайки в предвид всичко това читалищното настоятелство може да отчете, че постигнатите резултати през отчетния период са добри – като библиотечна дейност и изявите на певческата група за изворен фолклор.

 Читалищното настоятелство трябва да направи всичко което е във възможностите, за да продължава да се утвърждава НЧ ,,Просвета 1918“, като средище на културния живот на жителите на с. Младен.

В заключение, благодарим на всички колеги, приятели, ползватели и поддръжници на читалище „Просвета - 1918” с. Младен, които ни оказваха съдействие и бяха наши партньори при реализация на различните инициативи.

 **Председател:** ……………………………………..

 / Иван Колев /